CELEX: 32010R0148
Language: el
Date: 2010-02-23 00:00:00
Title: Κανονισμός (ΕΕ) αριθ. 148/2010 της Επιτροπής, της 23ης Φεβρουαρίου 2010 , για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Prosciutto di Parma (ΠΟΠ)]

24.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 47/6
            
         ΚΑΝΟΝΙΣΜΌΣ (ΕΕ) αριθ. 148/2010 ΤΗΣ ΕΠΙΤΡΟΠΉΣ
   της 23ης Φεβρουαρίου 2010
   για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Prosciutto di Parma (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 9 παράγραφος 2 δεύτερη περίοδος,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006 και δυνάμει του άρθρου 17 παράγραφος 2 του εν λόγω κανονισμού, η Επιτροπή εξέτασε την αίτηση της Ιταλίας για την έγκριση τροποποίησης των στοιχείων των προδιαγραφών της προστατευόμενης ονομασίας προέλευσης «Prosciutto di Parma», η οποία καταχωρίσθηκε με τον κανονισμό (ΕΚ) αριθ. 1107/96 της Επιτροπής (2).
            
         
               (2)
            
            
               Αντικείμενο της αίτησης είναι η τροποποίηση των προδιαγραφών με διασαφήνιση των συνθηκών υπό τις οποίες η διάρκεια διατήρησης του τεμαχισμένου σε φέτες και προσυσκευασμένου «Prosciutto di Parma» μπορεί να παραταθεί και με γραφικές αναπροσαρμογές του λογότυπου.
            
         
               (3)
            
            
               Η Επιτροπή εξέτασε τις σχετικές τροποποιήσεις και κατέληξε στο συμπέρασμα ότι είναι αιτιολογημένες. Δεδομένου ότι αυτές είναι ήσσονος σημασίας, κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή μπορεί να τις εγκρίνει χωρίς να ανατρέξει στη διαδικασία που προβλέπεται στα άρθρα 5, 6 και 7 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης ονομασίας προέλευσης «Prosciutto di Parma» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενημερωμένο ενιαίο έγγραφο εμφαίνεται στο παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Φεβρουαρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 93 της 31.3.2006, σ. 12.
   
      (2)  ΕΕ L 148 της 21.6.1996, σ. 1.
   
      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης ονομασίας προέλευσης «Prosciutto di Parma»:
      
                  1.
               
               
                  Στο δελτίο Η, η δεύτερη παράγραφος συμπληρώνεται ως εξής:
                  
                              «γ)
                           
                           
                              στο “Prosciutto di Parma” σε φέτες και προσυσκευασμένο:
                              
                                          —
                                       
                                       
                                          οι συσκευασίες παρουσιάζουν ένα κοινό τμήμα, ίσο με το 25 % της επιφάνειας του ανώτερου τμήματος των συσκευασιών, αποτελούμενο από ένα τρίγωνο στην αριστερή κορυφή, σε μαύρο ή διαφανές φόντο, εντός των ορίων και υπό τις προϋποθέσεις που καθορίζονται στην προσαρτώμενη οδηγία σχετικά με τον τεμαχισμό σε φέτες και τη συσκευασία του “Prosciutto di Parma”, το οποίο φέρει τη σφραγίδα “δουκικό στέμμα” και τις ενδείξεις:».
                                       
                                    
                        
            
                  2.
               
               
                  Στο κεφάλαιο 5 του παραρτήματος των προδιαγραφών με τίτλο «Οδηγία για τις εργασίες τεμαχισμού σε φέτες και συσκευασίας» που προσαρτάται στις προδιαγραφές, ο πίνακας του σημείου 3 του άρθρου 12 συμπληρώνεται ως εξής:
                  
                              «Βάρος του προϊόντος
                           
                           
                              Περίοδος ωρίμανσης
                           
                           
                              Ημερομηνία ελάχιστης διατηρησιμότητας σε προστατευτική ατμόσφαιρα
                           
                           
                              Ημερομηνία ελάχιστης διατηρησιμότητας υπό κενό
                           
                        
                              7-8,5 kg
                           
                           
                              12 μήνες
                           
                           
                              60 ημέρες
                           
                           
                              90 ημέρες
                           
                        
                              7-8,5 kg
                           
                           
                              14 μήνες
                           
                           
                              90 ημέρες
                           
                           
                              90 ημέρες
                           
                        
                              7-8,5 kg
                           
                           
                              15 μήνες
                           
                           
                              120 ημέρες
                           
                           
                              120 ημέρες
                           
                        
                              8,5-10 kg
                           
                           
                              14 μήνες
                           
                           
                              60 ημέρες
                           
                           
                              90 ημέρες
                           
                        
                              8,5-10 kg
                           
                           
                              16 μήνες
                           
                           
                              90 ημέρες
                           
                           
                              90 ημέρες
                           
                        
                              8,5-10 kg
                           
                           
                              17 μήνες
                           
                           
                              120 ημέρες
                           
                           
                              120 ημέρες
                           
                        
                              > 10 kg
                           
                           
                              16 μήνες
                           
                           
                              60 ημέρες
                           
                           
                              90 ημέρες
                           
                        
                              > 10 kg
                           
                           
                              18 μήνες
                           
                           
                              90 ημέρες
                           
                           
                              90 ημέρες
                           
                        
                              > 10 kg
                           
                           
                              19 μήνες
                           
                           
                              120 ημέρες
                           
                           
                              120 ημέρες»
                           
                        
            
                  3.
               
               
                  Στο κεφάλαιο 6 του ίδιου εγγράφου, το άρθρο 13 παράγραφος 1 συμπληρώνεται ως εξής:
                  «1.   Οι συσκευασίες του “Prosciutto di Parma”, ανεξαρτήτως του σχήματος, του μεγέθους ή του βάρους τους, πρέπει να παρουσιάζουν ένα κοινό τμήμα, ίσο με το 25 % της επιφάνειας του ανώτερου τμήματος της συσκευασίας, αποτελούμενο από ένα τρίγωνο στην αριστερή κορυφή, σε μαύρο φόντο, το οποίο φέρει τη σφραγίδα της κοινοπραξίας και τις νόμιμες ενδείξεις: “Prosciutto di Parma” – denominazione di origine protetta ai sensi della legge 13 febbraio ’90 no 26 e del Reg. CE n. 1107/96 – confezionato sotto il controllo dell’Istituto Parma Qualità. Η γραφική παρουσίαση της συσκευασίας αντιστοιχεί με τη γραφική παράσταση που προσαρτάται ως παράρτημα στην παρούσα οδηγία (παράρτημα 1) και αποτελεί αναπόσπαστο μέρος αυτής.».
               
            
                  4.
               
               
                  Στο άρθρο 13 προστίθενται οι ακόλουθες παράγραφοι:
                  «3.   Όταν η συσκευασία του “Prosciutto di Parma” πραγματοποιείται σύμφωνα με το σύνολο των όρων που αναφέρονται στο σημείο 4 κατωτέρω, το προαναφερόμενο κοινό τμήμα της συσκευασίας αποτελείται από ένα τρίγωνο σε διαφανές φόντο και, στην κορυφή, ένα τμήμα σε μαύρο φόντο στο οποίο αναγράφεται ο κοινοτικός λογότυπος της ΠΟΠ. Η γραφική παρουσίαση της συσκευασίας αντιστοιχεί με τη γραφική παράσταση που προσαρτάται ως παράρτημα στην παρούσα οδηγία (παράρτημα 2) και αποτελεί αναπόσπαστο μέρος αυτής.
                  4.   Οι κανόνες που αναφέρονται στο σημείο 3 είναι οι εξής:
                  
                              α)
                           
                           
                              το προϊόν είναι συσκευασμένο σε προστατευτική ατμόσφαιρα, χωρίς διαχωριστικά φύλλα·
                           
                        
                              β)
                           
                           
                              η ημερομηνία ελάχιστης διατηρησιμότητας δεν υπερβαίνει τις 25 ημέρες (από την ημερομηνία συσκευασίας)·
                           
                        
                              γ)
                           
                           
                              το βάρος των συσκευασιών κατ’ ανάγκη ποικίλλει και έχει ελάχιστο βάρος 110 γραμμάρια·
                           
                        
                              δ)
                           
                           
                              το ελάχιστο χρονικό διάστημα ωρίμανσης του «Prosciutto di Parma» είναι 16 μήνες·
                           
                        
                              ε)
                           
                           
                              η συσκευασία είναι τελείως διάφανη, στο μπροστινό όπως και στο πίσω μέρος·
                           
                        
                              στ)
                           
                           
                              κατά παρέκκλιση από τις διατάξεις του σημείου 2, κανένα άλλο γραφικό σύμβολο ούτε σήμα ή ένδειξη δεν εμφαίνεται στη συσκευασία, εκτός από τις ενδείξεις που αναγράφονται στο προαναφερόμενο τρίγωνο ή στην τεχνική ετικέτα (που μπορεί να επικολλάται στο μπροστινό ή στο πίσω μέρος της συσκευασίας)·
                           
                        
                              ζ)
                           
                           
                              η επιφάνεια της τεχνικής ετικέτας δεν μπορεί να υπερβαίνει το 13 % της επιφάνειας του μπροστινού ή του πίσω μέρους της συσκευασίας·
                           
                        
                              η)
                           
                           
                              στην τεχνική ετικέτα πρέπει υποχρεωτικά να περιλαμβάνονται, εκτός από τις νόμιμες ενδείξεις (μεταξύ των οποίων υπενθυμίζεται ότι πρέπει να υπάρχει και η ένδειξη “Garantito dal Ministero delle politiche agricole alimentari e forestali ai sensi dell’art. 10 del reg. CE 510/06”), η επωνυμία/η εταιρική επωνυμία και/ή το εμπορικό σήμα της επιχείρησης συσκευασίας ή του παραγωγού ή, ενδεχομένως, της μητρικής εταιρείας.
                           
                        Τα γραφικά χαρακτηριστικά και το μέγεθος των ενδείξεων και των σημάτων που περιέχονται στο τρίγωνο της κοινοπραξίας που αναφέρεται στα σημεία 1 και 3 περιλαμβάνονται στις γραφικές παραστάσεις που προσαρτώνται ως παράρτημα στην παρούσα οδηγία (παραρτήματα 3 και 4) και αποτελούν αναπόσπαστο μέρος αυτής.».
               
            
   
      ΠΑΡΑΡΤΗΜΑ II
      
         ΕΝΙΑΙΟ ΕΓΓΡΑΦΟ
      
      Κανονισμός (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης
      
         «PROSCIUTTO DI PARMA»
      
      Αριθ. ΕΚ: IT-PDO-0217-0067-30.01.2009
      
         ΠΓΕ ( ) ΠΟΠ (X)
      
      1.   ΟΝΟΜΑΣΙΑ
      
      «Prosciutto di Parma»
      2.   ΚΡΑΤΟΣ ΜΕΛΟΣ Ή ΤΡΙΤΗ ΧΩΡΑ
      
      Ιταλία
      3.   ΠΕΡΙΓΡΑΦΗ ΤΟΥ ΓΕΩΡΓΙΚΟΥ ΠΡΟΪΟΝΤΟΣ Ή ΤΟΥ ΤΡΟΦΙΜΟΥ
      
      3.1.   Τύπος προϊόντος
      
      
                  Κλάση 1.2:
               
               
                  Προϊόν με βάση το κρέας
               
            3.2.   Περιγραφή του προϊόντος που φέρει την προβλεπόμενη στο σημείο 1 ονομασία
      
      Ωμό χοιρομέρι (ζαμπόν) ωριμασμένο· ταυτοποιούμενο με πυροσφραγίδα στο δέρμα, καμπυλωτού εξωτερικού σχήματος, χωρίς το ακραίο τμήμα (ποδαράκι), χωρίς εξωτερικές ατέλειες που θα μπορούσαν να βλάψουν την εικόνα του προϊόντος, με το μεγαλύτερο τμήμα του μυϊκού ιστού πλην της κεφαλής του μηριαίου οστού (noce) καλυμμένο με λίπος για 6 cm (βραχύ ξάκρισμα)· βάρος συνήθως μεταξύ 8 και 10 χιλιογράμμων και σε καμία περίπτωση μικρότερο των 7 χιλιογράμμων· χρώμα στην τομή: ομοιόμορφο, μεταξύ ρόδινου και ερυθρού, διακοπτόμενο από το καθαρό λευκό του λιπώδους ιστού· άρωμα και γεύση: κρέας με λεπτή και γλυκιά γεύση, ελάχιστα αλμυρή, και οσμή αρωματική και χαρακτηριστική· χαρακτηρίζεται από την ανταπόκρισή του σε ακριβή κριτήρια ανάλυσης (υγρασία, αλάτι, πρωτεόλυση)· το «Prosciutto di Parma», μετά την επίθεση του σήματος, μπορεί να διατεθεί στο εμπόριο ακέραιο, χωρίς κόκκαλα, τεμαχισμένο σε τεμάχια ποικίλου σχήματος και βάρους ή σε φέτες μέσα σε κατάλληλη συσκευασία.
      3.3.   Πρώτες ύλες (μόνο για μεταποιημένα προϊόντα)
      
      Η πρώτη ύλη (νωποί μηροί) που χρησιμοποιείται για την παρασκευή του προϊόντος «Prosciutto di Parma» παρουσιάζει τα ακόλουθα στοιχεία χαρακτηρισμού: η σύσταση του λιπώδους ιστού υπολογίζεται με προσδιορισμό του αριθμού ιωδίου και/ή της περιεκτικότητας σε λινελαϊκό οξύ, εκτελούμενο στο εσωτερικό και εξωτερικό λίπος του υποδόριου λιπώδους ιστού του μηρού. Σε κάθε δείγμα, ο αριθμός ιωδίου δεν πρέπει να υπερβαίνει το 70 και η περιεκτικότητα σε λινελαϊκό οξύ δεν πρέπει να υπερβαίνει το 15%· το πάχος του λίπους του εξωτερικού τμήματος του νωπού ξακρισμένου μηρού, μετρούμενου καθέτως στο ύψος της κεφαλής του μηριαίου οστού («sottonoce»), πρέπει να ανέρχεται σε 20 mm περίπου για τους νωπούς μηρούς που χρησιμοποιούνται στην παραγωγή του «Prosciutto di Parma» βάρους 7 έως 9 χιλιογράμμων και σε 30 mm περίπου για τους νωπούς μηρούς που χρησιμοποιούνται στην παραγωγή του «Prosciutto di Parma» βάρους μεγαλύτερου των 9 χιλιογράμμων. Το πάχος του λίπους δεν πρέπει, σε καμία περίπτωση, να είναι μικρότερο από 15 mm και 20 mm για τις δύο κατηγορίες νωπών μηρών αντιστοίχως, συμπεριλαμβανομένου του δέρματος. Στην ορόνα πρέπει οπωσδήποτε να υπάρχει κάλυμμα ικανό να εμποδίσει την αποκόλληση διαχωρισμό του δέρματος από τον υποδόριο μυϊκό ιστό. Οι ξακρισμένοι νωποί μηροί έχουν βάρος κατά προτίμηση 12 έως 14 χιλιογράμμων και, σε καμία περίπτωση, μικρότερο από 10 χιλιόγραμμα.
      3.4.   Ζωοτροφές (μόνο για προϊόντα ζωικής προέλευσης)
      
      Οι επιτρεπόμενες τροφές, η ποσότητά τους και ο τρόπος χορήγησής τους εμφαίνονται σε δύο πίνακες, εκ των οποίων ο πρώτος αφορά τις επιτρεπόμενες τροφές έως 80 χιλιόγραμμα ζώντος βάρους και ο δεύτερος τις επιτρεπόμενες τροφές κατά τη φάση πάχυνσης. Το σιτηρέσιο παρουσιάζεται κατά προτίμηση σε υγρή μορφή (ζωμού ή υδαρούς μάζας) και, παραδοσιακά, με ορό γάλακτος.
      Κατά την πρώτη φάση, το σιτηρέσιο προβλέπεται να αποτελείται από ξηρά ύλη σιτηρών σε ελάχιστο ποσοστό 45 % επί του συνόλου, και οι επιτρεπόμενες τροφές, εκτός από τις προβλεπόμενες για τη δεύτερη φάση, είναι οι ακόλουθες: σιμιγδάλι γλουτένης αραβοσίτου και/ή κτηνοτροφική γλουτένη αραβοσίτου, χαρούπια εκπυρηνωμένα, ιχθυάλευρα, σογιάλευρο εκχύλισης, κατάλοιπα διυλιστηρίου, βουτυρόγαλα, λιπαρές ύλες με σημείο τήξης μεγαλύτερο των 36 °C, προϊόντα λύσης πρωτεϊνών, ενσιρωμένος αραβόσιτος.
      Κατά τη δεύτερη φάση (πάχυνση), το σιτηρέσιο προβλέπεται να αποτελείται από ξηρά ύλη σιτηρών σε ελάχιστο ποσοστό 55 % επί του συνόλου, και οι επιτρεπόμενες τροφές είναι οι ακόλουθες: αραβόσιτος, υδαρής πολτός σπόρων και/ή θυσάνων καλαμποκιού, σόργο, κριθή, σίτος, τριτικάλ, βρώμη, πίτουρο και άλλα υποπροϊόντα της μεταποίησης του σίτου, αφυδατωμένη πατάτα, συμπιεσμένοι και ενσιρωμένοι πολτοί τεύτλων, πλακούντες από έκθλιψη λιναρόσπορου, αποξηραμένοι πολτοί τεύτλων, υπολείμματα μήλων και αχλαδιών, φλούδια σταφυλιού και ντομάτας χρησιμοποιούμενα ως παράγοντες ενσωμάτωσης, ορός γάλακτος, βουτυρόγαλα, αφυδατωμένο άλευρο μηδικής, μελάσσα, άλευρο έκθλιψης σπερμάτων σόγιας, ηλίανθου, σουσαμιού, κοκοφοίνικα, φύτρα αραβοσίτου, μπιζέλια ή/και άλλα ψυχανθή, μαγιά μπίρας ή/και μαγιά torula και άλλη μαγιά, λιπαρές ύλες με σημείο τήξης μεγαλύτερο των 40 °C.
      3.5.   Συγκεκριμένα στάδια της παραγωγής που πρέπει να εκτελούνται στην οριοθετημένη γεωγραφική περιοχή
      
      Οι εργασίες παραγωγής και ωρίμανσης πρέπει να διεξάγονται εντός της περιοχής παραγωγής, όπως καθορίζεται στο σημείο 4, προκειμένου να διασφαλιστούν η ποιότητα, η ιχνηλασιμότητα και ο έλεγχος του προϊόντος.
      3.6.   Ειδικοί κανόνες σχετικά με τον τεμαχισμό σε φέτες, το τρίψιμο, τη συσκευασία κ.λπ.
      
      Το «Prosciutto di Parma», μετά την τοποθέτηση του σήματος, μπορεί να πωληθεί ακέραιο, χωρίς κόκκαλο, τεμαχισμένο σε τεμάχια ποικίλου σχήματος και βάρους ή σε φέτες, κατάλληλα συσκευασμένο· στην τελευταία αυτή περίπτωση, οι εργασίες τεμαχισμού σε φέτες και συσκευασίας πρέπει να εκτελούνται αποκλειστικά στη συγκεκριμένη περιοχή παραγωγής που αναφέρεται στο σημείο 4, το διακριτικό σήμα της ΠΟΠ πρέπει υποχρεωτικά να επιτίθεται στο προϊόν κατά τρόπο ώστε να είναι ανεξίτηλο και να μην είναι δυνατόν να αφαιρεθεί, σύμφωνα με τα προβλεπόμενα στο σημείο 3.7 κατωτέρω, προκειμένου να εξασφαλιστούν τα τυπικά ποιοτικά χαρακτηριστικά του «Prosciutto di Parma» και η πλήρης ιχνηλασιμότητα του προϊόντος.
      3.7.   Ειδικοί κανόνες σχετικά με την επισήμανση
      
      Το πρώτο στοιχείο αναγνώρισης του «Prosciutto di Parma» το οποίο, αν και δεν αφορά την επισήμανση του προϊόντος, το διακρίνει από τα παρεμφερή προϊόντα του εμπορίου, είναι το «δουκικό στέμμα» (πυροσφραγίδα που απεικονίζει ένα σχηματοποιημένο στέμμα με πέντε αιχμές, συνοδευόμενο από το τοπωνύμιο «Parma»), που επιτελεί διπλό ρόλο: αφενός, διακρίνει το προϊόν από τα άλλα ωμά ζαμπόν, διασφαλίζοντας ταυτόχρονα τη γνησιότητά του (σήμα ταυτοποίησης) και, αφετέρου, εγγυάται ότι το συγκεκριμένο προϊόν έχει υποβληθεί σε όλες τις προβλεπόμενες παραγωγικές κατεργασίες και ότι κατά καθεμία από τις κατεργασίες αυτές ταυτοποιήθηκε από τις σχετικές επιχειρήσεις. Μόνο η παρουσία της σφραγίδας αυτής βεβαιώνει τη θεμιτή και νόμιμη χρήση της ονομασίας προέλευσης: χωρίς το «δουκικό στέμμα», η εν λόγω ονομασία δεν μπορεί να χρησιμοποιηθεί για χαρακτηρισμό του προϊόντος ούτε στην ετικέτα, ούτε στη συσκευασία, ούτε στα έγγραφα πώλησης, ούτε κατά την εμπορική συναλλαγή (ακέραιο, σε φέτες και προσυσκευασμένο ή σε τεμάχια για λιανική πώληση).
      Όσον αφορά τα στοιχεία που χαρακτηρίζουν την επισήμανση του «Prosciutto di Parma», αναγράφονται υποχρεωτικά τα εξής:
      
                   
               
               
                  στο ακέραιο «Prosciutto di Parma» με κόκκαλο
                  
                              —
                           
                           
                              η ένδειξη «Prosciutto di Parma» ακολουθούμενη από την ένδειξη «denominazione di origine protetta» (προστατευόμενη ονομασία προέλευσης),
                           
                        
                              —
                           
                           
                              η έδρα της επιχείρησης παραγωγής·
                           
                        
            
                   
               
               
                  στο «Prosciutto di Parma» συσκευασμένο, ακέραιο, χωρίς κόκκαλο ή σε τεμάχια
                  
                              —
                           
                           
                              η ένδειξη «Prosciutto di Parma» ακολουθούμενη από την ένδειξη «denominazione di origine protetta» (προστατευόμενη ονομασία προέλευσης),
                           
                        
                              —
                           
                           
                              η έδρα της επιχείρησης παραγωγής,
                           
                        
                              —
                           
                           
                              η ημερομηνία παραγωγής σε περίπτωση που το σήμα δεν είναι πλέον ορατό·
                           
                        
            
                   
               
               
                  στο «Prosciutto di Parma» σε φέτες και προσυσκευασμένο
                  
                              —
                           
                           
                              οι συσκευασίες παρουσιάζουν ένα κοινό τμήμα, ίσο με το 25 % της επιφάνειας του ανώτερου τμήματος των συσκευασιών, αποτελούμενο από ένα τρίγωνο στην αριστερή κορυφή, σε μαύρο ή διαφανές φόντο, εντός των ορίων και υπό τις προϋποθέσεις που καθορίζονται στην προσαρτώμενη οδηγία σχετικά με τον τεμαχισμό σε φέτες και τη συσκευασία του «Prosciutto di Parma», το οποίο φέρει τη σφραγίδα «δουκικό στέμμα» και τις ενδείξεις:
                           
                        
                              —
                           
                           
                              «Prosciutto di Parma denominazione di origine protetta ai sensi della legge 13 Febbraio 1990, n. 26 et del REG. (CE) n. 1107/96» [«Prosciutto di Parma» προστατευόμενη ονομασία προέλευσης σύμφωνα με τον νόμο αριθ. 26 της 13ης Φεβρουαρίου 1990 και τον κανονισμό (ΕΚ) αριθ. 1107/9],
                           
                        
                              —
                           
                           
                              «confezionato sotto il controllo dell’Organismo autorizzato» (συσκευάζεται υπό τον έλεγχο του εγκεκριμένου οργανισμού),
                           
                        
                              —
                           
                           
                              η έδρα του εργαστηρίου συσκευασίας,
                           
                        
                              —
                           
                           
                              η ημερομηνία παραγωγής (ημερομηνία έναρξης της ωρίμανσης που αναγράφεται στο σήμα).
                           
                        
            Απαγορεύεται η χρήση χαρακτηρισμών όπως «classico» (κλασικό), «autentico» (γνήσιο), «extra», «super» ή άλλων χαρακτηρισμών και μνειών σε συνδυασμό με την ονομασία πώλησης, εκτός από τους όρους «disossato» (χωρίς κόκκαλα) και «affettato» (σε φέτες), καθώς και άλλων ενδείξεων οι οποίες δεν προβλέπονται ρητά στις προδιαγραφές.
      4.   ΣΥΝΟΠΤΙΚΗ ΟΡΙΟΘΕΤΗΣΗ ΤΗΣ ΓΕΩΓΡΑΦΙΚΗΣ ΠΕΡΙΟΧΗΣ
      
      Η επεξεργασία του «Prosciutto di Parma» εκτελείται στην οριοθετημένη περιοχή της επαρχίας της Πάρμας, η οποία περιλαμβάνει το τμήμα της επαρχίας (περιφέρεια Emilia-Romagna της Ιταλίας) που εκτείνεται νοτίως της via Emilia, σε ελάχιστη απόσταση 5 χιλιομέτρων από αυτήν και σε υψόμετρο μικρότερο των 900 μέτρων, οριοθετούμενο ανατολικά από τον ποταμό Enza και δυτικά από τον χείμαρρο Stirone.
      Η πρώτη ύλη προέρχεται από περιοχή γεωγραφικά ευρύτερη από την περιοχή μεταποίησης, που περιλαμβάνει τη διοικητική περιοχή των ακόλουθων περιφερειών: Emilia-Romagna, Veneto, Lombardia, Piemonte, Molise, Umbria, Toscana, Marche, Abruzzo και Lazio (Ιταλία).
      5.   ΔΕΣΜΟΣ ΜΕ ΤΗ ΓΕΩΓΡΑΦΙΚΗ ΠΕΡΙΟΧΗ
      
      5.1.   Ιδιαιτερότητα της γεωγραφικής περιοχής
      
      Τα ιδιαίτερα χαρακτηριστικά του «Prosciutto di Parma» και η εγγύηση της διατήρησης των υψηλών προτύπων ποιότητας, υγιεινής και ασφάλειας των τροφίμων, εξαρτώνται όλα στενά από τις περιβαλλοντικές συνθήκες και από φυσικούς και ανθρώπινους παράγοντες. Η οριοθετημένη γεωγραφική μακροπεριοχή περικλείει ολιγάριθμες, περιορισμένης έκτασης ζώνες οι οποίες, χάρη στις μοναδικές και ανεπανάληπτες συνθήκες και σε ιδιαίτερες ανθρώπινες δεξιότητες, αναπτύχθηκαν ως ζώνη παραγωγής του ζαμπόν με ονομασία προέλευσης. Μία από τις προαναφερόμενες περιορισμένης έκτασης περιοχές αποτελεί τη ζώνη παραγωγής του «Prosciutto di Parma», ένα μικρό τμήμα της επαρχίας της Πάρμας. Αυτή η μικροπεριοχή χαρακτηρίζεται, λόγω της γεωγραφικής της θέσης, από μοναδικές οικολογικές, κλιματικές και περιβαλλοντικές συνθήκες, οι οποίες οφείλονται στην επίδραση του αέρα που ξεκινά από τη θάλασσα της Versilia και, αφού μετριαστεί, διασχίζοντας τους ελαιώνες και τους πευκώνες της κοιλάδας Val di Magra, ξηρανθεί διασχίζοντας τις διαβάσεις των Απέννινων και εμπλουτισθεί με το άρωμα των καστανιών, καταλήγει να ξηράνει τα «Prosciutto di Parma» και να τους προσδώσει τη γλυκύτητα που αποτελεί αποκλειστικό χαρακτηριστικό τους.
      5.2.   Ιδιαιτερότητα του προϊόντος
      
      Το «Prosciutto di Parma» είναι ωμό χοιρομέρι (ζαμπόν) ωριμασμένο για ελάχιστο χρονικό διάστημα 12 μηνών· τα μοναδικά επιτρεπόμενα συστατικά είναι το χοίρειο κρέας και το αλάτι. Το τελικό προϊόν έχει εξωτερική μορφή στρογγυλεμένη, χωρίς το ακραίο τμήμα (ποδαράκι), με το μεγαλύτερο τμήμα του μυϊκού ιστού πλην της κεφαλής του μηριαίου οστού (noce) καλυμμένο με λίπος για 6 cm το πολύ (βραχύ ξάκρισμα). Το ωριμασμένο προϊόν έχει σύνηθες βάρος 8 έως 10 χιλιογράμμων και, σε καμία περίπτωση, μικρότερο από 7 χιλιόγραμμα· το χρώμα στην τομή είναι ομοιόμορφο, μεταξύ ρόδινου και ερυθρού, διακοπτόμενο από το καθαρό λευκό του λιπώδους οστού· το κρέας έχει λεπτή και γλυκιά γεύση, ελάχιστα αλμυρή, και οσμή αρωματική και χαρακτηριστική. Στην ανάλυση, το προϊόν ανταποκρίνεται σε ακριβή κριτήρια υγρασίας (μεταξύ 59 % και 64 %), άλατος (μεταξύ 4,5 % και 6,9 %), και πρωτεόλυσης (μεταξύ 24 και 31).
      5.3.   Αιτιώδης σχέση μεταξύ της γεωγραφικής περιοχής και μιας συγκεκριμένης ποιότητας, της φήμης ή άλλου χαρακτηριστικού του προϊόντος
      
      Τα κριτήρια παραγωγής που επιτρέπουν τη χορήγηση της ονομασίας προέλευσης «Prosciutto di Parma» εξαρτώνται όλα στενά από τις περιβαλλοντικές συνθήκες και από φυσικούς και ανθρώπινους παράγοντες. Η πρώτη ύλη και το «Prosciutto di Parma» συνδέονται στενά μεταξύ τους, καθώς και με την παραγωγική, οικονομική και κοινωνική εξέλιξη της γεωγραφικής περιοχής, η οποία τους έχει προσδώσει ανεπανάληπτα γνωρίσματα. Η πρώτη ύλη διαθέτει εντελώς ιδιαίτερα χαρακτηριστικά που συναντώνται μόνο στην οριοθετημένη γεωγραφική μακροπεριοχή στην Κεντρική και Βόρεια Ιταλία (όπως καθορίζεται στο σημείο 4 δεύτερο εδάφιο), από την εποχή των Ετρούσκων μέχρι σήμερα.
      Η εξέλιξη της εκτροφής χοίρων βαρέος τύπου που σφάζονται σε προχωρημένη ηλικία διακρίνει τις φάσεις της χοιροτροφίας· αυτή αρχίζει με τις ιθαγενείς και αυτόχθονες φυλές, αναπτύσσεται αναλόγως των περιβαλλοντικών, κοινωνικών και οικονομικών συνθηκών —ιδίως σε συνάρτηση με την καλλιέργεια δημητριακών και τη μεταποίηση του γάλακτος που χαρακτηρίζουν τα συστήματα εκτροφής— και καταλήγει, σταδιακά, στην ξεχωριστή παραγωγή ενός προϊόντος με προστατευόμενη ονομασία προέλευσης. Η οριοθετημένη γεωγραφική μακροπεριοχή περικλείει μια περιορισμένης έκτασης ζώνη η οποία, χάρη στις μοναδικές και ανεπανάληπτες περιβαλλοντικές συνθήκες και σε ιδιαίτερες ανθρώπινες δεξιότητες, αναπτύχθηκε ως ζώνη παραγωγής του «Prosciutto di Parma». Η οριοθετημένη αυτή περιοχή αντιπροσωπεύεται από ένα μικρό τμήμα της επαρχίας της Πάρμας. Αυτή η μικροπεριοχή χαρακτηρίζεται, λόγω της γεωγραφικής της θέσης, από μοναδικές οικολογικές, κλιματικές και περιβαλλοντικές συνθήκες, οι οποίες οφείλονται στην επίδραση του αέρα που ξεκινά από τη θάλασσα της Versilia και, αφού μετριαστεί, διασχίζοντας τους ελαιώνες και τους πευκώνες της κοιλάδας Val di Magra, ξηρανθεί διασχίζοντας τις διαβάσεις των Απέννινων και εμπλουτισθεί με το άρωμα των καστανιών, καταλήγει να ξηράνει τα «Prosciutto di Parma» και να τους προσδώσει τη γλυκύτητα που αποτελεί αποκλειστικό χαρακτηριστικό τους.
      Η Πάρμα βρίσκεται στο κέντρο του αρχαίου εδάφους της Γαλατίας εντεύθεν των Άλπεων, της οποίας οι κάτοικοι εξέτρεφαν μεγάλα κοπάδια χοίρων και ήταν ιδιαίτερα ειδικευμένοι στην παραγωγή αλατισμένων ζαμπόν.
      Ανατρέχοντας στο παρελθόν, βρίσκουμε διάφορες γραπτές πηγές στις οποίες γίνεται λόγος για το ζαμπόν και τον τρόπο παρασκευής του, ιδίως στους καταλόγους του εμπορικού επιμελητηρίου του 1913, όπου αναφέρεται η σημερινή περιοχή παραγωγής. Η πρώτη, καθαρά βιοτεχνική, φάση εξελίχθηκε μέχρι σήμερα προς μια διαδικασία εκβιομηχάνισης, η οποία διατήρησε ωστόσο ανέπαφα τα παραδοσιακά χαρακτηριστικά του προϊόντος.
      Η προέλευση του προϊόντος τεκμηριώνεται ιστορικά, επίσης όσον αφορά την περιοχή προέλευσης της πρώτης ύλης, δεδομένου ότι η παραγωγή αυτή αποτελεί προϊόν της εξέλιξης του τυπικού αγροτικού πολιτισμού, ο οποίος είναι κοινός σε όλη την προαναφερόμενη μακροπεριοχή και ο οποίος συγκεντρώθηκε σε ένα ορισμένο τμήμα της επαρχίας της Πάρμας λόγω των ανεπανάληπτων μικροκλιματολογικών και περιβαλλοντικών συνθηκών του.
      ΠΑΡΑΠΟΜΠΗ ΣΤΗ ΔΗΜΟΣΙΕΥΣΗ ΤΩΝ ΠΡΟΔΙΑΓΡΑΦΩΝ
      Η εθνική διαδικασία ένστασης ενεργοποιήθηκε όσον αφορά την πρόταση τροποποίησης της προστατευόμενης ονομασίας προέλευσης «Prosciutto di Parma». Το κείμενο των προδιαγραφών μπορεί να αναζητηθεί στον δικτυακό τόπο:
      http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg